Source: http://www.bihon.ro/mai-dificil-decat-se-anticipa/1076263
Timestamp: 2018-03-19 01:24:13+00:00

Document:
Mai dificil decat se anticipa - BIHON
Mai dificil decat se anticipa
18. martie 2012 20:45
Andrei Macovei (la minge) a marcat şapte goluri
Handbaliştii de la CSM Oradea au învins CS H&V Piteşti cu 25-23.
Divizionara A de handbal masculin CSM Oradea a revenit sâmbătă în faţa propriilor suporteri după două meciuri foarte bune în deplasare, încheiate cu victorii, la Sânnicolaul Mare şi la Baia Mare, în faţa celor de la Unirea, respectiv Extrem. Aprioric, orădenii aveau de data aceasta o misiune ceva mai facilă, în faţa echipei de pe locul V, CS H&V Piteşti. Formaţia oaspete a oferit însă o replică neaşteptată, punându-le gazdelor unele probleme. CSM Oradea a câştigat meciul cu scorul de 25-23 (14-12), dar victoria sa a fost ceva mai dificilă decât se anticipa.
Gazdele au avut în permanenţă avantaj pe tabela de marcaj, dar CS H&V a menţinut jocul echilibrat în marea majoritate a timpului de joc, nepermiţându-le orădenilor să se distanţeze.
În prima repriză, CSM Oradea a condus, dar la diferenţe minime sau de cel mult două goluri, scoruri 2-0, 4-3, 7-6, 11-10, 14-12 la pauză. Mitanul secund a avut în general acelaşi aspect. Beneficiind de doi portari care au cochetat în trecut cu echipa naţională, Macri şi Cenuşe, piteştenii au menţinut rezultatul strâns până spre final, scoruri 16-16 (’37), 20-18 (’43), 22-21 (’49). Orădenii s-au desprins abia în ultimele zece minute, marcând trei goluri consecutive, scor 25-21 (’57) şi meciul era practic jucat. Oaspeţii au mai redus din diferenţă, dar n-au putut ameninţa victoria gazdelor, scor final 25-23.
CSM Oradea: Bistrean, Gale – portari; Luca, Iştoc, Macovei 7, R. Radu, Al. Farcaş 1, Papuc, R. Farcaş 3, Sava 4, Maxim, David 6, Avram 2, Mincan, Macavei, Scripnic 2. Antrenor: Sebastian Tudor
CS H&V Piteşti: Macri, Cenuşe- portari; Tomescu 3, Ghiran, Mărgărit 3, Fl. Radu 4, Mihalache 7, Mateoniu 3, Mureşan 2. Antrenori: Alexandru Ionescu, Răzvănel Cârstoaia
Au arbitrat Florin Horincar şi Dan Pavel, ambii din Zalău. JB – G.N.
Taguri: cs pitesti, csm oradea, handbal masculin

References: CSM 
 CSM 
 CSM 
 CSM 

CSM 
 csm